Ego Hugo, Dei gratia Senonensis archiepiscopus, notum esse volumus universis hominibus, tam existentibus quam futuris, querimonias adversus æcclesiam Deiloci a Giraudo de Canlosto diu ventilatas et habitas, tempore nostro fuisse definitas ante nos, et pacificatas hoc modo. Giraudus clamabat, adversus canonicos in æcclesia pretaxata regulariter degentes, terras apud Paretum pro uxore Godefridi de Pareto; apud Blagneium unam oschiam terræ quam prefati canonici a Drogone de Seant et Gosberto, filio ejus, habebant; partem quam habebant in alodiis de Seant, a Mainardo de Turni; quæ omnia prefatus Giraudus eidem æcclesiæ concessit et in pace dimisit. Partem unam terræ adcensiverant canonici in vinea Bellæ-Calmæ ab eodem Giraudo et Odone fratre suo, sub censu trium denariorum; acensivam igitur hanc quam antea negaverat demum recognovit, et terram ipsam, ipse et Odo frater ejus, æcclesiæ dimiserunt et prefatum censum condonaverunt. Concordiam jampridem fecerant canonici cum Giraudo de terris quas in territorio Messiaci et Thoriaci habuerat, censubus et terris alibi ad libitum ejus in exchangio ei datis, inter quas terram quam ab Auvalone de Joviniaco canonici apud Blagneium habuerant, ei dederant in exchangio. Hanc itaque terram Giraudus æcclesiæ reddidit et exchangium, sicut erat in ceteris rebus, concessit. Prope granchiam canonicorum, quæ Messiacus dicitur, Giraudus villam edificavit, et iccirco per terras et sata canonicorum homines illius plures vias et semitas fecerant, quas omnes ad duas solummodo veteres vias deducet. Aisentias etiam fontis qui in villa oritur concessit in granchia, quæ Messiacus dicitur, commorantibus, et totius generis pecudibus eorum. Ceterum, quæcumque ab antecessoribus suis in territorio Messiaci et Thoriaci, seu alibi, æcclesia prefata acquisierat, Giraudus canonicis laudavit et omnino dimisit. Laudavit hæc omnia Emmelina, uxor ejus, et filii eorum ac filiæ Odo, Milo, Gilo, Odelina, Regina. Pro hoc itaque beneficio, canonici filiam ejus Villanam in consortio sororum suarum receperunt. Laudavit etiam hæc omnia Odo, frater Giraudi, et uxor ejus Villana, cum liberis suis. Hujus rei testes sunt: Guillermus, archidiaconus; Simon, thesaurarius; Simon de Prælla; Stephanus de Pressi; Fromundus, capellanus; Manasses de Baro; Burchardus de Sellenniaco; Stephanus de Summeri; Guiardus, frater ejus; Boso de Canlosto; Iterius, frater ejus; Joslanus de Baro; Frodo, prepositus.